電腦者，一稱計算機（或謂電腦屬計算機之一種），如令執事，能記憶，若有神，自算辨，機器也。一體多能，奇巧繁夥。所以批文牘、享耳目、充般樂、查學理、拓事用、資術業者也。西元一九四六年，美人馮諾伊曼作之。初制宏拙，大如宮室，形隻莫御。及諸藝日進，電路集成芯上，始有微巨之體別、案膝之異載，而漸為民生日用者矣。大者其厚盈尺，小者薄如楮頁。今蘋果公司電腦，制薄如冊，值甚昂貴，亦以遊藝獨到、耳目一新稱。坊民嗤嗤，皆欲有之為樂。